

**ORGANIZAČNÁ ŠTRUKTÚRA**

1. **SYSTÉM A ORGANIZÁCIA HNHL**
   1. **Základné ustanovenie**

HORNONITRIANSKA HASIČSKÁ LIGA´´ je liga v klasickej, v športovej,v zmiešanej kategórií a PS8, pričom súťažné družstvo sa môže zapojiť do všetkých alebo len do jednej z kategórií. Každá kategória funguje samostatne a nezávisle jedna od druhej. Je to seriál vopred dohodnutých hasičských súťaží v roku, v klasickej, v športovej, v zmiešanej a PS8 kategórií mužov a žien.

* 1. **Organizačná štruktúra**

(platná pre všetky kategórie)

1. **SNEM HNHL**

* je najvyšší orgán ligy, ktorý zvoláva Výbor HNHL min 1x za rok. Je utvorený z delegátov a členov výboru HNHL. Snem je uskutočňovaný formou verejného zasadnutia.
* jedno hasičské družstvo má jedného delegáta, aj v prípade, že súťaží v oboch kategóriách,
* schvaľuje pravidlá a iné základné predpisy a ich zmeny a doplnky,
* volí a odvoláva členov výboru HNHL
* volí:

- členov výboru po uplynutí volebného obdobia 2 roky.

- členov výboru pri mimoriadnej doplňujúcej voľbe výboru.

* odvoláva:

- členov výboru pri nedostatočnom plnení povinností vyplývajúcich z funkcie do ktorej bol snemom pôvodne zvolený

- členov výboru na návrh delegáta

- členov výboru na vlastnú žiadosť člena výboru.

* rozhoduje o názve a symbolike

1. **Výbor HNHL**

* je výkonný orgán HNHL a za svoju činnosť je zodpovedný Snemu HNHL. Má 7 členov a volí sa z členov HNHL. Schádza sa podľa potreby, najmenej však 2x v roku.
* skladá sa z predsedu, podpredsedu, pokladníka, technika , tajomníka a dvoch zástupcov z hasičských družstiev.
* riadi činnosť ligy,
* zvoláva a obsahovo pripravuje a riadi rokovanie Snemu,
* volebné obdobie Výboru HNHL sú 2 roky,
* výbor volia delegáti jednotlivých hasičských družstiev na Sneme HNHL
* v prípade, že vo výbore sa nachádzajú členovia z jedného hasičského družstva

3 a viac majú maximálny počet hlasov 2.

**Výbor ligy je nasledovný:**

**predseda** Štefan Jamriška DHZ Horná Ves

**podpredseda** Boris Maslák DHZ Borčany

**pokladník** Jana Bronišová DHZ Dvorec

**tajomník** Miroslav Danko DHZ Borčany

**technik** Marián Broniš DHZ Dvorec

**člen výboru** Ladislav Baček DHZ Zlatníky

**člen výboru** Patrik Adamec DHZ Diviacka Nová Ves

1. **Hasičské družstvá**

* tvoria členovia súťažného družstva a ostatní členovia DHZ,
* volia si svojho delegáta, ktorého oznámia Výboru formou prihlášky do HNHL a zaplatením štartovného poplatku,
* delegát družstva nemôže byť členom Výboru HNHL,
* delegát družstva zastupuje družstvo od vstupu družstva do nového ročníka HNHL až po začiatok nasledujúceho ročníka HNHL.

Orgány HNHL sa riadia pravidlami HNHL schválenými Snemom HNHL.

* 1. **Zásady rokovania a rozhodovania**

( platí pre všetky kategórie)

Rozhodnutia a voľby vo všetkých orgánoch HNHL sú uskutočňované verejným alebo tajným hlasovaním.

Orgány sú uznášaniaschopné, ak je prítomná nadpolovičná väčšina zo všetkých členov a rozhodnutie je prijaté, ak zaň hlasovala nadpolovičná väčšina z prítomných členov.

Ak ktorýkoľvek volený člen a funkcionár orgánov HNHL počas volebného obdobia stratí dôveru, neosvedčí sa alebo nevykoná svoju funkciu k spokojnosti orgánu, ktorý ho zvolil, má tento orgán právo odvolať ho a na jeho miesto zvoliť iného.

Za riadny priebeh HNHL a dodržiavanie všetkých pravidiel sú zodpovedný usporiadatelia jednotlivých súťaží. Výbor ligy rieši iba sporné momenty zo súťaže na základe protestov. Výbor ligy ďalej rieši sporné situácie týkajúce sa priebežného poradia HNHL a riadneho pridelenia bodov príslušným družstvám v rámci jednotlivých súťaží zaradených do HNHL.

Výbor ligy zodpovedá za dodržiavanie pravidiel usporiadateľmi. Výbor ligy zodpovedá za finančné prostriedky a rozdelenie prostriedkov v pokladni.

Výbor HNHL je uznášania schopný, pokiaľ je na súťaži prítomná nadpolovičná väčšina jeho členov. O sporných momentoch a nedodržaní pravidiel a za konečné právoplatné rozhodnutie výboru HNHL musí hlasovať nadpolovičná väčšina prítomných členov výboru.

Všetky základné pravidlá boli prijaté väčšinou hlasov na ustanovujúcom sneme HNHL. Na jarnom sneme sa vykonáva voľba súťaží zaradených do HNHL v danom roku.

* 1. **Pokladňa HNHL**

Pokladňu tvoria členské príspevky a poplatky za prestupy družstiev prihlásených do HNHL. Správcom pokladne je Výbor ligy a pokladník. Kapitál v pokladni sa použije na ceny v rámci celkového vyhodnotenia mužskej a ženskej kategórie.

Pokladňa hospodári zvlášť s finančnými prostriedkami ligových družstiev v klasickej kategórií, zvlášť s finančnými prostriedkami ligových družstiev v športovej kategórií, zvlášť s finančnými prostriedkami ligových družstiev v zmiešanej kategórií a zvlášť s finančnými prostriedkami ligových družstiev v PS8 kategórií.